cyanic-selkie/wikianc huggingface dataset:
ՀԽՍՀ նախագծային և կոնստրուպտորական հիմնարկներ
«Ցենտրոսոյուզպրոյեկտ»
ԽՍՀՄ սպառողական ընկերությունների միության «Ցենտրոսոյուզպրոյեկտ» նախագծային ինստիտուտի Երևանի մասնաճյուղի նախագծման հիմնական օբյեկտներն են հասարակական սննդի, առևտրի, հացաթխման, պահածոների արտադրության, պահեստավորման և կուլտուր–կենցաղային ձեռնարկությունները հանրապետության գյուղերում և շրջկենտրոններում։
«էլեկտրանախագիծ» ԽՍՀՄ–ում և արտասահմանում ժողովրդական տնտեսության ճյուղերի նոր ձեռնարկությունների, շենքերի և կառույցների շինարարության, գործող օբյեկտների ընդլայնման, վերակառուցման և տեխնիկական վերազինման էլեկտրատեխնիկական մասի նախագծանախահաշվային փաստաթղթերի կոմպլեքսային մշակումն իրականացվում է ԽՍՀՄ մոնտաժային և հատուկ շինարարական աշխատանքների մինիստրության «էլեկտրանախագիծ» պետական նախագծային ինստիտուտի հայկական բաժանմունքում։
«Գիպրոտեխմոնտաժ»
Նշված մինիստրության «Գիպրոտեխմոնտաժ» արդիական սարքավորումների մոնտաժման տեխնոլոգիայի պետական նախագծային կոնստրուկտորական ինստիտուտի Երևանի բաժնում մշակվում են ՀԽՍՀ արտադրական օբյեկտների տեխնոլոգիական սարքավորումների և մետաղակոնստրուկցիաների մոնտաժման աշխատանքների կատարման նախագծեր։
«Մոնտաժհատուկշին»
Նույն ենթակայության «Մոնտաժհատուկշին» համամիութենական նախագծային տեխնոլոգիական ինստիտուտի Երևանի բաժինը զբաղվում է ՀԽՍՀ մոնտաժային կազմակերպություններում ձեռքի աշխատանքի կրճատման կոմպլեքսային նախագծի մշակմամբ, շինարարական մոնտաժային աշխատանքների կատարման ինժեներական նախապատրաստմամբ։
«Սոյուզգիպրոլեսխոզ» ԽՍՀՄ անտառային տնտեսության պետական կոմիտեի «Սոյուզգիպրոլեսխոզ» համամիութենական պետական նախագծահետախուզական ինստիտուտի Երևանի մասնաճյուղը մշակում է անտառների վերականգնման, դրանց վերարտադրության, անտառային ռեսուրսների ռացիոնալ օգտագործման, արդյունաբերական կենտրոնների, քաղաքների և այլ բնակավայրերի շուրջը կանաչ գոտիների ստեղծման, ինչպես նաև անտառային նոր զանգվածների հիմնադրման նախագծեր։ Ժողովրդական տնտեսության մեջ հաշվառման և հաշվետվության մեքենայացման ու ավտոմատացման համամիութենական գիտահետազոտական և նախագծատեխնոլոգիական ինստիտուտի հայկական մասնաճյուղը (ԽՍՀՄ կենտրոնական վիճակագրական վարչության) զբաղվում է ժողովրդական տնտեսության ճյուղերում հաշվապահական հաշվառման և հաշվետվության մեքենայացման ու ավտոմատացման, հաշվապահական հաշվառման կոմպլեքսային մեքենայացման տիպային նախագծերի տեղայնացման և ներդրման աշխատանքներով։
Կատեգորիա:Ինստիտուտներ
Պերսի Լյուիս
Պերսի Լյուիս (Percy Wyndham Lewis ), անգլիացի նկարիչ, գրող և արվեստի տեսաբան։
Վաղ տարիներ
Ըստ տարածված տեսակի, Պերսի Լյուիսը ծնվել է 1882 թվականի նոյեմբերի 18-ին, հոր զբոսանավի վրա, Նոր Շոտլանդիայի ափամերձ շրջանում ջտնող կանադական արվարձանում ։ Նրա բրիտանացի մայրը և ամերիկացի հայրը բաժանվել են մոտ 1893 թվականից ։ Մայրը հետագայում վերադարձել է Անգլիա, որտեղ Լյուիսը կրթություն է ստացել, նախ` Ռագբիի դպրոցում, այնուհետև կրթությունը շարունակել է Լոնդոնի համալսարանական քոլեջի Սլեյդ գեղարվեստի դպրոցում, որից հետո, 1900-ական թվականներին շարունակ ճամփորդել է Եվրոպայով։
Լոնդոնում 1899-1901 թվականներին ուսումնասիրել է գեղանկարչություն։ 1982-1989 թվականների ճամփորդությունների ընթացքում երկար մնացել է Փարիզում։
Գործունեություն
1911 թվականին մասնակցել է «Քեմդեն Թաուն» գեղարվեստական խմբի լոնդոնյան ցուցահանդեսին, որի հիմնադիրներից մեկն էլ հենց ինքն էր։ 1913 թվականին անդամագրվել է «Լոնդոն» խմբում։
Պերսի Լյուիսը համարվում է Վորտիցիզմ գեղարվեստական տեսության համահիմնադիր։ Վորտիցիզմը ոգով մոտ էր իտալական Ֆուտուրիզմին և ֆրանսիական Կուբիզմին։ Լյուիսն այն պրոպագանդել է իր հրապարակած Blast (Համաշխարհային հրդեհ) ավանգարդիստական շարժման պարբերականում ։
Լյուիսի գրչին է պատկանում 1914 թվականին հրապարակված «Վորտիցիստական հրովարտակը» ։ Այն ստեղծվել էր ի պատասխան իտալացիների «Ֆուտուրիստական հրովարտակին» ։ Վորտիցիստական հրովարտակում ասվում է, որ միայն զգացմունքների ուժեղագույն պոռթկումները կարող են լինել գեղարվաստական ստեղծագործության աղբյուր։ Վորտիցիստներին ոգով մոտ է եղել ամերիկյան պոետ Էզրա Փաունդը։
Քննադատություն
Հեմինգուեյը իր «Տոն, որը միշտ քեզ հետ է» վեպում «Էզրա Փաունդ և նրա Բել էսպրի» գլխում խիստ կտրուկ և առանց ձևականության Պ. Լյուիսի մասին արտահայտելով նրան անվանել է «մարդ, որից ավելի նողկալի երբեք չի տեսել»։
Ծանոթագրություններ
Կատեգորիա:Բրիտանացի նկարիչներ Կատեգորիա:Անգլիացի նկարիչներ Կատեգորիա:Ֆուտուրիզմ Կատեգորիա:20-րդ դարի բրիտանացի գրողներ Կատեգորիա:Անգլիացի գրողներ Կատեգորիա:Անգլիացի լրագրողներ Կատեգորիա:20-րդ դարի անգլիացի վիպասաններ Կատեգորիա:Պոստիմպրեսիոնիստ նկարիչներ Կատեգորիա:Քննադատներ Կատեգորիա:Հաշմանդամություն ունեցող անձինք Կատեգորիա:Մոդեռնիստ գրողներ Կատեգորիա:Ֆաշիստներ
Անուչինսկի շրջան
Անուչինսկի շրջան (Анучинский район), մունիցիպալ շրջան Ռուսաստանի Դաշնության Պրիմորիեի երկրամասում։
Ստեղծվել է 1935 թվականին։ Վարչական կենտրոնը՝ Անուչինո ։
Աշխարհագրություն
Շրջանի տարածքի մակերեսը կազմում է 3840 կմ²։
Բնակչություն
2012 թվականի մարդահամարի արդյունքներով շրջանում բնակվում էր 14366 մարդ։ Բնակչության խտությունը կազմում էր 3,74 մարդ/կմ²։
Արտաքին հղումներ
Կատեգորիա:Պրիմորիեի երկրամաս Կատեգորիա:Ռուսաստանի շրջաններ ըստ դաշնային սուբյեկտների
Քլոե Մորիոնդո
Քլոե Մորիոնդո (Chloe Moriondo, ), ամերիկացի երգչուհի, երգահան և յություբեր, հորոսկոպի նշանը կշեռք ։ Ստեղծագործում է ինդի փոփ ժանրում։ Քլոեի յություբյան ալիքը, որը ստեղծել էր 2014 թվականի հունվարին, ունի 2.8 միլիոնից ավելի հետևորդ և գրեթե 132 միլիոն դիտում։ Նա Լեսբուհի է։ 2018 թվականի հուլիսի 31-ին Մորիոնդոն թողարկել է իր առաջին «Rabbit Hearted» ալբոմը, իսկ 2020 թվականի ապրիլի 24-ին առաջին մինի ալբոմը ։
Ֆլորենցիա
Ֆլորենցիա (իտալերեն՝ Firenze), քաղաք Իտալիայում, Տոսկանա շրջանի մայրաքաղաքը։ Նախկինում եղել է Ֆլորենցիայի հանրապետության կենտրոնը, Մեդիչի հերցոգների և Իտալիայի թագավորության մայրաքաղաքը։
Չնայած ծովից ու քաղաքական մշտական հուզումներից հեռու լինելուն` Ֆլորենցիան 13-17-րդ դարերում հսկայական ավանդ է ունեցել եվրոպական ու համաշխարհային քաղաքակրթության զարգացման գործում։ Քաղաքն աշխարհին տվել է այնպիսի մեծեր, ինչպիսիք են Լեոնարդո դա Վինչին, Միքելանջելոն, Դոնատելլոն, Նիկոլո Մաքիավելին, Դանթեն և Գալիլեյը։ Տեղի բարբառն ընկած է գրական իտալերենի հիմքում ։ Ֆլորենտական դրամը` ֆլորինը, չափանիշ է դարձել ողջ Եվրոպայի համար, ֆլորենտացի նկարիչները մշակել են հեռանկարի օրենքները, ֆլորենտացի ծովագնաց Ամերիգո Վեսպուչիի անունով կոչվել է երկու աշխարհամաս, իսկ ֆլորենտացի մտածողները հիմք են դրել Վերածննդի դարաշրջանին, ինչով պայմանավորված էլ քաղաքն անվանել են «Վերածննդի օրրան»։
Այն քաղաք-թանգարան է, Եվրոպայի ամենահայտնի և հին մշակութային կենտրոններից մեկը, հաճախ անվանվում է իտալական Վերածննդի հայրենիք կամ «Իտալիայի Աթենք» ։ Քաղաքը գրավում է միլիոնավոր զբոսաշրջիկների, իսկ նրա պատմական կենտրոնը 1982 թվականին ՅՈՒՆԵՍԿՕ-ի կողմից հռչակվել է Համաշխարհային ժառանգություն ։ Քաղաքն ունի բազմաթիվ թանգարաններ և պատկերասրահներ, որոնցից են, օրինակ` Ուֆֆիցին ու Պիտտին, և այն դեռ զգալի ազդեցություն է թողնում արվեստի, մշակույթի ու քաղաքականության վրա ։
Տեղակայված է Արնո գետի վրա։ Բնակչությունը՝ 382,775 մարդ (2016)։
Աշխարհագրություն
Ներկայումս քաղաքը զբաղեցնում է մոտ 103 կմ² մակերեսով տարածք Առնո գետի շրջակա բլուրների վրա։ Ֆլորենցիան գտնվում է մի տարածքում, որը երեք կողմից շրջապատված է գեղատեսիլ հարթություններով։ Նրա տարածքով հոսում են Առնո, Մունյոնե, Տերցոլե և Գրեվե գետերը։
Կլիմա
Ֆլորենցիայի կլիման միջերկրածովյան և մերձարևադարձային խոնավ կլիմայի միջին ցուցանիշներով բնորոշվող եղանակ է ։ Ձմեռները մեղմ են և անձրևոտ, չնայած առանձին տարիների գրանցվում են խիստ ցրտեր ։ Ամառները շոգ են, ձգվում են ապրիլի վերջից մինչև հոկտեմբերի կես։
Հռոմեական շրջան
Մ. թ. ա. 59 թվականին ներկայիս Ֆլորենցիայի տեղում բնակավայր են հիմնել հռոմեական վետերանները, որն ստացել է Ֆլորենցիա («ծաղկող») անվանումը ։ Հետագայում այն վերածվել է քաղաքի, որը մ. թ. 4-րդ դարում դարձել է եպիսկոպոսի նստավայրը։ Հետագայում քաղաքն ընկել է օստգոթերի, բյուզանդացիների, լանգոբարդների և ֆրանկների տիրապետության տակ։ Այս ասպատակությունների հետևանքով բնակչությունը զգալիորեն կրճատվել է։
Միջնադար
Քաղաքի վերածնունդն սկսվել է 10-րդ դարում։ 1116 թվականին Ֆլորենցիան վերածվել է անկախ կոմունայի։ 11-12-րդ դարերում կառուցվել են բապտիստերիան և Սան Մինիատո Ալ Մոնտե եկեղեցին։
13-րդ դարում Առնոլֆո դի Կամբիոյի ղեկավարությամբ սկսել են կառուցել Սանտա Մարիա դել Ֆիորեն, ինչպես նաև պալացցո Վեկկիոն։
13-րդ դարում կոմունան ներքաշվել է գվելֆների ու գիբելինների հակամարտության մեջ։ Կոնֆլիկտը, սակայն, չի խանգարել քաղաքի զարգացմանը։ 1252 թվականին Ֆլորենցիան շրջանառության մեջ է դրել սեփական ոսկեդրամները, ֆլորինը դարձել է Եվրոպայի ամենակայուն դրամական միավորներից մեկը։ Քաղաքի տնտեսությունը հիմնվում էր անգլիական բրդից պատրաստվող կտորների արտադրության վրա։ 1340-ական թվականներին քաղաքի բնակրությունը կազմում էր 80.000 մարդ, սակայն հետո, ժանտախտի համաճարակով պայմանավորված, այդ թիվը զգալիորեն կրճատվել է։
Ալիգիերի Դանթեն, ով ծագումով Ֆլորենցիայից էր, իր «Աստվածային կատակերգության» մեջ, որ գրվել է 14-րդ դարի սկզբին, խոսակցական լեզվին այնպիսի արժեք է հաղորդել, որ այն դարձել է գրական իտալերենի հիմքը։ Այսպիսով, հենց Տոսկանայի բարբառն է ընկած ժամանակակից իտալերենի հիմքում։
14-րդ դարում ճարտարապետության մեջ գերիշխել է գոթական ոճը, գրականության մեջ` Բոկաչչոյի «Դեկամերոնը»։ 1348 թվականի սարսափելի ժանտախտը (այն իր արտացոլումն է գտել հարյուր նովելներից բաղկացած այդ գրքում) հազարավոր կյանքեր է խլել` վերածվելով մեծ ողբերգության։
1434 թվականին իշխանության է գալիս Մեդիչի տոհմը։ Կոզիմո Մեդիչին գրագետ ղեկավար էր և մեկենասի, արվեստների ու նկարիչների հովանավոր էր համարվում։ Նրա կառավարման շրջանում Ֆլորենցիան վերածվել է արվեստների մայրաքաղաքի, և նրա ու իր թոռան` Լորենցոյի (նա շարունակել է պապի գործը) անունների հետ է կապված քաղաքի ծաղկման ժամանակաշրջանը։ Իտալիայի բոլոր ծայրերից Կոզիմոն հրավիրում է նկարիչների, քանդակագործների, ճարտարապետների, փիլիսոփաների ու գրականագետների։ Նա խրախուսում էր արվեստով զբաղվելը, մեծ գումարներ էր ներդնում զարգացնելու համար դպրոցները, ակադեմիաները, վարպետանոցները։ Երախտագետ սերունդները Կոզիմո Մեդիչիին անվանել են «հայրենիքի հայր» («Pater Patriae»): Կոզիմոյի պատվերով լավագույն նկարիչները հազարավոր գլուխգործոցներ են ստեղծել։ Իր թոռան` Ֆլորենցիայի ապագա կառավարիչ Լորենցոյի տնային ուսուցիչ է նշանակվել փիլիսոփա, հումանիստ, թարգմանիչ, իր ժամանակի նշանավոր մտածող Մարսիլիո Ֆիչինոն. նրա անվան հետ է կապվում հումանիստական մտքի պատմության մեջ վճռական հեղափոխությունը Վերածննդի ուղղությամբ։
1462 թվականին Մեդիչին Ֆիչինոլին նվիրում է կալվածք Կարեջիում, ինչպես նաև Պլատոնի և մի քանի այլ հին հեղինակների ստեղծագործությունների հունական ձեռագրեր։ Ֆիչինոյի շուրջ համախմբվել էր համակիրների խումբ, որոնց միավորում էր նորպլատոնականությունը, որ հետագայում ճանաչվեց Պլատոնյան ակադեմիա անունով։ Ակադեմիան մոտ երեք տասնամյակ եղել է Եվրոպայի ինտելեկտուալ կարևորագույն կենտրոններից մեկը։ Նրա մեջ են մտել ամենատարբեր խավերի ու կոչումների տեր մարդիկ` ազնվականներ, դիվանագետներ, առևտրականներ, հումանիստներ, աստիճանավորներ, աստվածաբաններ, պոետներ, նկարիչներ, արվեստագետներ։ Բացի Մարսիլիո Ֆիչինոյից` ակադեմիայի անդամներ են եղել ժամանակի նշանավոր այլ մարդիկ` Միքելանջելոն, Սանդրո Բոտիչելլին, Լորենցո Մեդիչին, Ջովաննի Պիկո Դելլա Միրանդոլան, Անջելո Պոլիցիանոն և այլք։ Ակադեմիայում տեղի են ունեցել բանավեճեր, որոնցից մեկի թեման գեղագիտությունն էր` որպես գեղեցիկի մասին գիտություն։ Ակադեմիայում իշխում էր գիտական ազատ մտքի մթնոլորտ, գիտելիքի բնագավառների միավորման ձգտում։
Հանդիպումներին մասնակից լինելու կարևոր նախապայման էր խոսքի, փիլիսոփայության, Աստծու, մարդկանց նկատմամբ ունեցած սերը։ Ահա թե ինչն էր միավորում այդ մեծ մարդկանց ոչ մեծ քաղաքում` Ֆլորենցիայում (այն ժամանակ քաղաքի բնակչությունը մոտակա բնակավայրերի հետ կազմում էր մոտ 30.000 մարդ)։ Պլատոնյան ակադեմիան դարձավ եվրոպական փիլիսոփայական մտքի և գեղարվեստական արվեստի կենտրոն։ Հենց Ակադեմիայի պատերից են դուրս եկել առաջավոր շատ մտքեր, տարածվել Իտալիայում, ապա ողջ Եվրոպայում` մարդկությանը պարգևելով նոր դարաշրջան, որն այժմ անվանում ենք Վերածնունդ։ Այդ պատճառով հենց Ֆլորենցիան է կոչվում «Վերածննդի օրրան», իսկ Մարսիլիո Մեդիչին` նրա նախահիմքերում կանգնած մարդ։ Լորենցո Մեդիչին` Կոզիմոյի թոռը, շարունակել է պապի սկսած գործը` նպաստելով հումանիստական գաղափարների, փիլիսոփայության, գրականության, գիտության ու արվեստի զարգացմանը։
1448 թվականը քաղաքի պատմության ամենասարսափելի տարեթվերից մեկն է. Ֆլորնցիայում բռնկվում է ժանտախտի համաճարակ և սով։ Պատմությունից մեզ են հասել Ֆլորենցիայի եպիսկոպոս սուրբ Անտոնիոսի աշխատանքները, ով քաղաքացիներին ոչ միայն օգնում էր ոչ միայն աղոթքներով ու բարի գործերով, այլև փորձում էր հիվանդության դեմ պայքարելու միջոցներ պատրաստել, որ կբարձրացներ մարդկանց իմունիտետը։
Նոր ժամանակներ
Քաղաքին զգալի վնաս են հասցրել Երկրորդ համաշխարհային պատերազմի տարիների ռմբակոծությունները։ Քաղաքից նահաջելիս գերմանական զորքերը պայթեցրել են Առնո գետի վրա եղած քաղաքի բոլոր պատմական կամուրջները` բացի Դիմադրության շարժման ուժերի կողմից փրկված Պոնտե Վեկյոն։
Մշակութային մեծ աղետ է պատուհասել Ֆլորենցիային 1966 թվականի նոյեմբերի 4-ին, երբ Առնո գետից մեծ ծավալի ջուր (մոտ 250.000.000 մ³) հեղեղել է քաղաքը։ Ֆլորենցիայի ջրհեղեղը, որ 2-3 մ-ով ծածկել էր քաղաքի կենտրոնը, 34 մարդու մահվան պատճառ է հանդիսացել, 5.000 ընտանիք զրկվել է արյունից։ Ամենահամեստ հաշվարկներով մոտ 3.000.000 գիրք ու ձեռագիր և մոտ 14.000 արվեստի այլ գործեր են ոչնչացել, մեկընդմիշտ ոչնչացել են ողողված շինությունների առաջին հարկերի թանկագին ֆրեսկոները։ Ֆլորենցիայի գանձերի փրկումը (որոնում, մաքրում տոննաներով ցեխից, պահպանում) հետագա մի քանի օրերին Իտալիայից և ամբողջ աշխարհից բազմաթիվ կամավորների հերոսությունն է դարձել։
Քաղաքի ոգին
14-րդ դարում, երբ Ֆլորենցիայում քաղաքացիական կյանքը վերելք էր ապրում, հումանիստներն ու հասարակական գործիչները հանրապետական Հռոմում ամենից առաջ հասարակական կառուցվածքի օրինակ էին տեսնում և անթերի քաղաքացիների դաստիարակման անսպառ աղբյուր։
Հիմնականում հենց անտիկ Հռոմի իդեալականացման ու վաղ Վերածննդի դարաշրջանի ստորին դիրքում հայտնվելու հակասության վրա է ձևավորվել այն ըմբռնումը, որ Ֆլորենցիան երկրորդ Հռոմն է։ Այսպիսի բնորոշում տվողներից առաջիններից մեկը պատմագիր, քաղաքական գործիչ Ջովանի Վիալանին էր, ով գրել է «Ֆլորենցիա քաղաքի պատմությունը»։
Եթե 14-րդ դարում գերիշխում էր բարի նախանձի զգացումը, ապա կվատրոչենտոյի առաջին տարիներից տիրում է մրցակցության և նույնիսկ գերազանցության ըմբռնումը։ «Տոսկանայի ծաղիկ, Իտալիայի հայելի, գլխավոր քաղաք Հռոմի մրցակից, որից նա ծագել է և որի անտիկ մեծությունն է կրկնօրինակում` պայքարելով Իտալիայի փրկության և նրա ազատության համար»,— գրել է հումանիստ Կոլյուչո Սալյուտատին։
Ժողովրդագրություն
2004 թվականին մեծ Ֆլորենցիայի բնակչությունը (արվարձաններով` ներառյալ Պրատոն) կազմում էր 957.949 մարդ, որի 93.3 %-ը իտալացիներ էին։ Ներգաղթյալները կազմում էին 6.7 %: 64.421 ներգաղթյալից 27.759-ը եվրոպական ծագում ունեին։ Նրանց մեծամասնությունը ալբանացիներ, ռումիններ և գերմանացիներ էին։ 10.364 մարդ հյուսիսաֆրիկյան ծագում ունեին (արաբներ)։
Բնակչության տարիքային կազմ
Թոշակառուների թիվը քաղաքում աճում է (բնակչության ծերացում)։
Հայտնի ֆլորենտացիներ
Ծնունդով Ֆլորենցիայից են՝
Քույր քաղաքներ
Ֆլորենցիան հետևյալ քաղաքների քույր քաղաքն է.
Արտաքին հղումներ
Կատեգորիա:Իտալիայի քաղաքներ Կատեգորիա:Համաշխարհային ժառանգություն Իտալիայում Կատեգորիա:Իտալիայի համալսարանական քաղաքներ
Լուիզա Լեոնարդ
Լուիզա Լեոնարդ (Louise Leonard, հայտնի է նաև Ռեքսի Լեոնարդ, Wrexie Leonard, ), ամերիկացի աստղագետ, առաջին կին պրոֆեսիոնալ աստղագետներից մեկը։ 1895—1916 թվականներին աշխատել է Լոուելի աստղադիտարանում, եղել է Պարսիվալ Լոուելի անձնական քարտուղարը և սիրուհին։
Կենսագրություն
Լուիզա Լեոնարդը Պարսիվալ Լոուելի հետ երկարատև սիրային կապի մեջ է եղել, Ֆլագստաֆի աստղադիտարանի սեփականատիրոջ կեցավայրում նա սեփական սենյակ է ունեցել։ Քարտուղարական պարտականությունները սահուն կերպով անցում են կատարել կենցաղայինի, մասնավորապես, նա ոչ միայն զբաղվել է թղթակցությամբ և դիտարկումների հաշվարկներով, այլ նաև սիգարներ էր պատվիրել, ինչպես նաև զբաղվել է այգեգործությամբ ։ Դե ֆակտո Լուիզան նրա կինն էր, սակայն եղբոր թոռան՝ Ուիլյամ Լոուել Փաթնեմի խոսքերով. «Լոուելի սոցիալական շրջանակում չեն ամուսնացել քարտուղարուհիների հետ» ։ 1908 թվականին Լոուելի և Կոնստանս Սևիջ Քեյթի ամուսնությունից հետո Ռեքսին պահպանել է նախկին կարգավիճակը, չեն ընդհատվել նաև Պարսիվալի հետ հարաբերությունները։ 1916 թվականի նոյեմբերի 12-ին Լոուելը հանկարծամահ է եղել ինսուլտից, որից հետո այրու պնդմամբ Լուիզա Լեոնարդն անմիջապես հեռացվել է և այլևս երբեք չի աշխատել աստղագիտության ոլորտում։
Լուիզա Լեոնարդի կենսագրության մասին 1916 թվականից հետո քիչ բան է հայտնի։ 1921 թվականին Լոուելի հետ նամակագրության հիման վրա հրատարակվել է «Պարսիվալ Լոուել. արդյունքներ» (1921) գիրքը, որը Դևիդ Դոլանը բնութագրել է որպես «վարքագրական»։ Մինչև 1929 թվականի բորսայական փլուզումը նա զբաղված է եղել անշարժ գույքի ոլորտում, կյանքի վերջին տարիներն անցկացրել է Ռոքսբերիի (Մասաչուսեթս) ծերանոցում։ Նյութապես նրան օգնել է Պարսիվալի եղբայրը՝ Հարվարդի համալսարանի նախագահ Էբոթ Լոուելը, սակայն 1935 թվականին նրա հրապարակած եղբոր կենսագրության մեջ Լուիզայի մասին ոչ մի բառ չկա։ Յան Միլսափսի խոսքերով՝ նա շատ էր առաջ անցել իր ժամանակից և մոռացվել է։ Լուիզա Լեոնարդի մասին կենսագրական որոշ նյութեր հանդես են բերվել Ջ. Հոլիսի 1992 թվականի հրապարակման մեջ։ Միլսափսը 2013 թվականին հրատարակել է «Վեներան Մարսի վրա» վեպը, որի գլխավոր հերոսուհին՝ Լուն, ստացել է Լուիզա Լեոնարդի բնավորության որոշ գծեր և կենսագրության մանրամասներ ։
Լուիզայի պատվին է կոչված 30 կմ տրամաչափով խառնարանը Վեներա մոլորակի վրա (կոորդինատներ՝ 73° 8’ լայնություն և 185° 2’ երկայնություն) ։
Արտաքին հղումներ
Կատեգորիա:Ամերիկացի աստղագետներ Կատեգորիա:Կին աստղագետներ Կատեգորիա:Ամերիկացի կին գիտնականներ Կատեգորիա:Ամերիկացի ֆիզիկոսներ Կատեգորիա:20-րդ դարի աստղագետներ
Ռաֆինոզ
Ռաֆինոզ, չվերականգնվող եռշաքար․ կազմված է D-գալակտոզի, D-խաղողաշաքարի, D-պտղաշաքարի մնացորդներից։ Անգույն, ջրում լուծվող նյութ է, հալ․ ջերմաստիճանը՝ 80 °C (պենտահիդրատ) և 119-120 °C (անջուր)։ Տարածված բուսական պահեստային ածխաջրերից է, պարունակվում է շաքարի ճակնդեղում, բամբակենու սերմերում են։ Գալակ-տոզիդազ ֆերմենտը ռաֆինոզը ճեղքում է գալակտոզի և երկշաքար սախարոզի, ինվերտագը՝ պտղաշաքարի և մելիբիոզի։
Կատեգորիա:Շաքար
Փափկահամստերներ
Փափկահամստերներ, փափկահամստերների ընտանիքի ամերիկյան կրծողների ենթաընտանիք
Նկարագրություն
Փափկահամստերների ենթաընտանիքին են պատկանում մկանմանները։ Մարմնի երկարությունը 6,2-36 սմ է, պոչինը՝ 30-330 մմ։ Զանգվածը 7-ից 455 գրամ։ Արտաքին տեսքով հիշեցնում է մկներ, առնետներ, խլուրդներ, դաշտամկներ, գետնափորներ։
Ապրելակերպ
Փափկահամստերները տարածված են Նոր Աշխարհում, մասնավորապես Հարավային Ամերիկայում (Հրո երկրից մինչև Մեքսիկա)։ ԱՄՆ-ում հանդիպում են Նեբրասկայի հյուսիսում և Նյու Ջերսիում։ Նաև՝ Գալապագոսյան կղզիներում։ Տարբերվում է մեծ բազմազանությամբ․ ունի ցամաքային, կիսացամաքային և այլ տարատեսակներ։ Սնվում են բուսական և կենդանական ծագման սննդատեսակներով։ Բազմանում են ամբողջ տարվա ընթացքում և ունենում են 2-3 ծին, չնայած լինում են նաև 6-7։ Հղիությունը տևում է 20-30 օր։ Մեկ ծննդաբերություն ժամանակ սովորաբար ծնում են 3-5 ձագ։ Որոշ տեսակների մոտ ձագերը դառնում են ինքնուրույն ծննդյան 5-րդ օրը և սերունդ տալիս 4-րդ շաբաթվա մեջ։
Կատեգորիա:Համստերանմաններ
Կուզնեչնայա փողոց (Տագանրոգ)
Կուզնեչնայա փողոց (Кузнечная улица), փողոց Ռուսաստանի Դաշնության Ռոստովի մարզի Տագանրոգ քաղաքում։
Աշխարհագրություն
Կուզնեչնայա փողոցը սկսվում է Գոգոլի նրբանցքից և ուղիղ գծով ձգվում դեպի հյուսիս-արևմուտք մինչև Գալիցկու փողոցի հետ հատվելը ։ Երկարությունը 6160 մ է ։
Պատմություն
Կուզնեչնայա փողոցը հնագույններից մեկն է Տագանրոգ քաղաքում ։ Իր անվանումը Կուզնեչնայա (Դարբնոցային) փողոցը ստացել է դեռևս XIX դարի կեսերին` այնտեղ տեղակայված դարբնոցների պատճառով ։ Մինչ օրս պահպանվել են որոշ հին կառույցներ։ Օրինակ` հայտնի է, որ թիվ 1 տունը կառուցվել է 1870 թվականին և պատկանել է վաճառական Կոնստանտին Պիսմենսկուն։ Թիվ 3, 15, 16 տներում աղքատների համար գիշերելու տեղեր էին։ Տներից շատերը պատկանել են քաղքենիական դասի ներկայացուցիչներին ։
Ըստ պատմաբան Պավել Ֆիլևսկու հիշողությունների` 1918 թվականի հունվարին Կուզնեչնայա փողոցում դարանատեղից գնդացրով գնդակահարվել են Կիևի ենթասպայական 3-րդ դպրոցի յունկերները, որոնք հարկադրված բոլշևիկների հետ հրադադար էին կնքել և փորձել էին, ըստ պայմանավորվածության, լքել քաղաքը։
2003 թվականի փետրվարին քաղաքապետարանը որոշել է Կուզնեչնայա փողոցը Տրանսպորտնայա թիվ 144-ից և թիվ 167/3-ից (ներառյալ) մինչև Գալիցկու փողոցը վերանվանել Շիլոյի փողոց` փողոցի պատմական մասի համար պահպանելով Կուզնեչնայա անվանումը ։
Ծանոթագրություններ
Կատեգորիա:Տագանրոգի փողոցներ
Grep
grep, հրամանի տողով աշխատող ծրագիր, որը գնտում է մուտքային տողեր, որոնք պատասխանատու են տրված կանոնավոր արտահայտություններ համար, և արտածում է դրանք, եթե արտածումը կասեցված չէ հատուկ բանալու միջոցով։ Անունը առաջացել է անգլերեն «search globally for lines matching the regular expression, and print them» նախադասաությունից, որը թարգմանվում ինչպես՝ «ամենուրեք փնտրել տողեր, որոնք համապատասխանում են կանոնավոր արտահայտությանը և արտածել դրանք»։
Angerfist
Դեննի Մեսլին (Danny Masseling,, ավելի հայտնի է որպես Angerfist), հաբբեր-երաժիշտ և DJ:
Grep
Սկզբնական տարբերակը նախատեսված է եղել UNIX օպերացիոն համակարգերի համար։
Angerfist
Կենսագրություն
Կարիերան սկսել է 2001 թվականին, երբ իր դեմոձայնագրությունը ուղարկել է DJ Buzz Fuzz-ին՝ BZRK Records-ի գլխավորին։ Լեյբլի սեփականատիրոջը և դիջեյին դուր եկավ ուղարկված ձայնագրությունը, և նա օգնեց Danny-ին թողարկել իր առաջին EP-ը, որը դուրս է եկել Menace II Society և Angerfist անուններով։ Ինչպես նաև նա Kid Morbid և Bloodcage անուններով ալբոմներ է թողարկել։
Angerfist-ը թողարկել է իր «The Deadfaced Dimension» անունով հերթական ալբոմը 2014 թվականի նոյեմբերին Masters of Hardcore լեյբլում։ 2015 թվականին Angerfist-ը թողարկեց իր վերջին՝ «Raise & Revolt» անվանումով ալբոմը։ Ներկա ժամանակներում ըստ DJ Magazine-ի Angerfist-ը ընդգրկված է աշխարհի լավագույն դիջեյների ցուցակում. 2013 թվականին նա զբաղեցրել է 34-րդ հորիզանականը, 2014 թվականին՝ 37-րդը, 2015 թվականին՝ 38-րդ հորիզոնականը ։
Grep
Պատմություն
Ծրագիրը գրվել է Քեն Թոմփսոնի կողմից, որպես ֆայլերի որոնման ծրագիր։ Նրան դիմել է իր մենեջեր Դագ Մաքիլրոյը, ով հետաքրքրվել է ծրագրի արսենալով։ Թոմփսոնը պատասխանեց, որ նա կմտածի այդ մասին մեկ ժամ, սակայն այդ ընթացքում նա ուղում էր սխալներ և կատարում էր բարելավումներ։ Հաջորդ օրը նա Մաքիլյրոյին ներկայացրեց grep-ը և նա ասաց, որ դա այն է ինչ նա ուզում է։ Թոփսոնի զեկույցը կարող է պարզաբանել, թե ինչու է grep-ը գրվել գիշերը ։
Այսպիսով ծրագրի առաջին տարբերակը գրվել է Քեն Թոմփսոնի կողմից PDP-11 լեզվով, որը պետք է օգներ Լի Է․ ՄաքՄահոնին վերլուծել ֆեդերալիստական թերթերը՝ որոշելու անհատական թերթերի հեղինակությունը ։
Angerfist
Արտաքին հղումներ
Կատեգորիա:Հոլանդացի երաժիշտներ Կատեգորիա:Հոլանդացի պրոդյուսերներ
Grep
Օրինակ
Հաջորդ օրինակում պատկերված է grep հրամանի տրադրած տվյալները տարբեր փաստարկների դեպքում․
Արտաքին հղղումներ
Կատեգորիա:Յունիքս Կատեգորիա:UNIX ծրագրային ապահովում Կատեգորիա:Լինուքս Կատեգորիա:Ազատ ծրագրային ապահովում Կատեգորիա:Ինֆորմատիկա
Սեյրանուհի Գեղամյան
Սեյրանուհի Հայկազի Գեղամյան, հայ արձակագիր, արվեստաբան։ Հայաստանի գրողների միության անդամ է։
Կենսագրություն
Սեյրանուհի Գեղամյանը ծնվել է 1952 թվականին Հայաստանի Գյամրեզ (այժմ՝ Հայաստանի Կոտայքի մարզի Կամարիս) գյուղում։ 1973 թվականին ավարտել է Երևանի պետական համալսարանի բանասիրական ֆակուլտետի ժուռնալիստիկայի բաժինը։ Աշխատանքային գործունեությունն սկսել է 1973 թվականից, Աբովյանի շրջգործկոմի մշակույթի բաժնում։ 1977-1992 թվականներին աշխատել է Սփյուռքահայության հետ մշակութային կապի կոմիտեի «Հայրենիքի ձայն» շաբաթաթերթում, նախ որպես ավագ գրական աշխատող, ապա՝ մշակույթի բաժնի վարիչ ։ 1992-1998 թվականներին աշխատել է Հայաստանի նախագահի աշխատակազմում՝ որպես մամուլի ծառայության գլխավոր մասնագետ։ 1999 թվականից եղել է Հայաստանի կառավարությանն առընթեր տեղեկատվության և գրահրատարակչության վարչության գրահրատարակչության և պոլիգրաֆիայի բաժնի պետը։ 2011 թվականից աշխատել է Հայաստանի մշակույթի նախարարությունում, նախ որպես արվեստի վարչության պետի տեղակալ, ապա նույն վարչության պետ։ 2015-2016 թվականներին եղել է Հայաստանի սփյուռքի նախարարի մամուլի քարտուղարը։ 2017 թվականից աշխատում է Երևանի Եղիշե Չարենցի անվան գրականության և արվեստի թանգարանում ։
Ստեղծագործություններ
Սեյրանուհի Գեղամյանը գրել սկսել է դպրոցական տարիներից։ Նրա առաջին ստեղծագործությունները տպագրվել են «Պիոներ կանչ», «Ավանգարդ» թերթերում, «Գարուն» ամսագրում։ Նրա գեղարվեստական ակնարկները, հրապարակախոսական, գրականագիտական և արվեստաբանական հոդվածներն ու խոհագրությունները, պատմվածքները տպագրվել են Հայաստանի և սփյուռքի թերթերում ու ամսագրերում։
Գրքերի, գրքերի և ալբոմների առաջաբանների հեղինակ է, կազմել ու խմբագրել է ժողովածուներ։ Նրա պատմվածքներից թարգմանվել են ռուսերեն և արաբերեն ։
Արտաքին հղումներ
Կատեգորիա:Հայ արձակագիրներ Կատեգորիա:Հայ արվեստաբաններ Կատեգորիա:ԵՊՀ շրջանավարտներ Կատեգորիա:Հայաստանի գրողների միության անդամներ
Սկանդիչի
Սկանդիչի  (Scandicci), կոմունա Իտալիայի Տոսկանա մարզի Ֆլորենցիա գավառում։
Բնակչությունը կազմում է 49562 մարդ (2008 թվականի տվյալներով)։ Բնակչության խտությունը՝ 832 մարդ/կմ²։ Տարածքը՝ 60 կմ²։ Փոստային ինդեքս՝ 50037։ Հեռախոսային կոդ՝ 055։
Ժողովրդագրություն
Բնակչություն
Արտաքին հղումներ
Կատեգորիա:Իտալիայի բնակավայրեր
Դալներեչենսկի շրջան (Պրիմորիեի երկրամաս)
Դալներեչենսկի շրջան (Дальнереченский район), մունիցիպալ շրջան Ռուսաստանի Դաշնության Պրիմորիեի երկրամասում։
Ստեղծվել է 1926 թվականին։ Վարչական կենտրոնը՝ Դալներեչենսկ ։
Բնակչություն
2012 թվականի մարդահամարի արդյունքներով շրջանում բնակվում էր 10973 մարդ։ Բնակչության խտությունը կազմում էր 1,51 մարդ/կմ²։
Արտաքին հղումներ
Կատեգորիա:Պրիմորիեի երկրամաս Կատեգորիա:Ռուսաստանի շրջաններ ըստ դաշնային սուբյեկտների
Աբխազիայի հուշադրամներ
Հիշատակային և հոբելյանական մետաղադրամները (կամ պարզապես՝ հուշադրամներ), ինչպես նաև՝ ներդրումային մետաղադրամները, թողարկվում են մասամբ ճանաչված Աբխազիայի Հանրապետության Ազգային բանկի կողմից՝ սկսած 2008 թվականից։ Դրանք թողարկվել են ի հիշատակ պատմական և ժամանակակից նշանակալից իրադարձությունների, ունեն հավաքորդական և ներդրումային նշանակություն:
Նշված մետաղադրամները պատրաստված են թանկարժեք (999 հարգի ոսկի, 925 հարգի արծաթ) և ոչ թանկարժեք (արույրապատ պողպատ) մետաղներից։ Ոսկե մետաղադրամները թողարկվել են 25 և 50 աբխազական ափսար անվանական արժեքով, արծաթե դրամները՝ 10 և 100 ափսար, արույրապատ պողպատից՝ 1 ափսար։ Մետաղադրամները հատվել են UNC, proof-like և antiproof որակներով։
Աբխազիայի Ազգային բանկի կողմից թողարկված առաջին մետաղադրամներն են «Վլադիսլավ Արձինբա» և «Աբխազիայի ժողովրդի հայրենական պատերազմում հաղթանակի 15-ամյակ» արծաթե ու ոսկե դրամները։ Ամենափոքրը «Աբխազիայի վանքեր» շարքի արույրապատ պողպատից մետաղադրամներն են՝ ընդամենը 5.00 գ քաշով, իսկ ամենամեծը «Նոր Աֆոնի վանք» 100 ափսար անվանական արժեքով արծաթե հուշադրամն է՝ 168.1 գ քաշով։
Աբխազիայում պետական դրամահատարանի բացակայության պայմաններում Աբխազիայի Ազգային բանկի կողմից թողարկված հուշադրամներն ու ներդրումային դրամները հատվում են Ռուսաստանի Դաշնությունում՝
Աբխազիայի հուշադրամների էսքիզների հեղինակներն են գլխավորապես աբխազ նկարիչ-դիզայներները՝ Ռուսլան Գաբլիա, Բատալ Ջապուա, Թիմուր Կաիտան, Վիկտոր Իվանբա, Իրակլի Չերքեզիա, Բիսլան Բագատելիա, ինչպես նաև՝ ռուս նկարիչ-դիզայներ Վիկտոր Երոխինը։
Վիճակագրություն
2020 թվականի մայիսի դրությամբ թողարկվել են մետաղադրամների 72 տեսակներ, այդ թվում 7-ը՝ արույրապատ պողպատից, 52-ը՝ արծաթից, 13-ը՝ ոսկուց։
«Աբխազիայի ժողովրդի հայրենական պատերազմում հաղթանակի 20-ամյակ» շարք
«Աբխազիայի ժողովրդի հայրենական պատերազմում հաղթանակի 20-ամյակ» շարքի մետաղադրամները թողարկվել են 2013 թվականին համանման դիզայնի երեք տարբերակով՝ 925 հարգի արծաթից ու ոսկեզօծ պատվածքով 925 հարգի արծաթից 10 ափսար անվանական արժեքով և 999 հարգի ոսկուց 50 ափսար անվանական արժեքով (proof-like որակով)։
Դիմերեսը՝ հոբելյանական տոնակատարության տարբերանշանը, ներքում՝ թողարկող բանկի անվանումը՝ «АҦСНЫ АБАНК», աջ մասում՝ պետական զինանշանը, եզրով վերևում՝ ներքևում՝ դրամահատարանի դրոշմակնիքն ու ապրանքանիշը, անվանական արժեքը, թողարկման տարեթիվը, մետաղի հարգը և քիմիապես մաքուր մետաղի քաշը, եզերվում է կետերից շրջագծով։ Ոսկե դրամների վրա նշված է նաև մետաղադրամի եզակի հերթական համարը։
Դարձերեսը․ կենտրոնում՝ ռազմական գործչի կիսադեմը և անվան գրառումը, եզրով վերևում՝ պետության անվանումը՝ «АҦСНЫ АҲӘЫНҬҚАРРА», եզրով ներքում՝ «1993 • АИААИРА • 2013» գրառումը, աջ և ձախ մասերում՝ մեկական աստղեր։ Եզերվում է կետերից շրջագծով։ Դրամաշուրթը՝ ատամնավոր։
Տեխնիկական բնութագրեր․ արծաթե մետաղադրամների (այդ թվում՝ ոսկեզօծ պատվածքով) քաշը՝ 33.94 գ, տրամագիծը՝ 39.00 մմ, ոսկե մետաղադրամների քաշը՝ 15.72 գ, տրամագիծը՝ 30.00 մմ։ Յուրաքանչյուրի հատված քանակը․ արծաթե դրամներ՝ 999 հատ, ոսկեզօծ պատվածքով արծաթե դրամներ՝ 499 հատ, ոսկե դրամներ՝ 99 հատ։ «Վլադիսլավ Արձինբա» մետաղադրամների էսքիզները՝ Բատալ Ջապուայի, «Սերգեյ Դբար» մետաղադրամներինը՝ Բատալ Ջապուայի և Վիկտոր Իվանբայի, «Սուլթան Սոսնալիև» մետաղադրամներինը՝ Բատալ Ջապուայի և Թիմուր Կաիտանի։ Հատվել են Մոսկվայի դրամահատարանում։
«Աբխազիայի պատմական հուշարձաններ» շարք
«Աբխազիայի պատմական հուշարձաններ» շարքի մետաղադրամները թողարկվել են 2010-2013 թվականներին համանման դիզայնի երեք տարբերակով՝ 925 հարգի արծաթից ու ոսկեզօծ պատվածքով 925 հարգի արծաթից 10 ափսար անվանական արժեքով և 999 հարգի ոսկուց 50 ափսար անվանական արժեքով (proof-like որակով)։
Դիմերեսը՝ պետական զինանշանը և թողարկող բանկի անվանումը՝ «АҦСНЫ АБАНК», ներքևում՝ հատման տարեթիվը՝ բանկի անվան՝ փոքր տառաչափով գրառումների ֆոնին, եզրով վերևում՝ անվանական արժեքը, մետաղի հարգը, դրամահատարանի դրոշմակնիքն ու ապրանքանիշը։ Ոսկե դրամների վրա նշված է նաև մետաղադրամի եզակի հերթական համարը և քիմիապես մաքուր մետաղի քաշը։
Դարձերեսը՝ եկեղեցական կառույցի և նրա պաշտամունքային խորհրդանիշերի պատկերները, եզրով վերևում՝ կառույցի անվանումը աբխազերեն, եզրով ներքում՝ կառուցման ժամանակաշրջանը։ Դրամաշուրթը՝ ատամնավոր։
Տեխնիկական բնութագրեր․ արծաթե մետաղադրամների (այդ թվում՝ ոսկեզօծ պատվածքով) քաշը՝ 33.94 գ, տրամագիծը՝ 39.00 մմ, ոսկե մետաղադրամների քաշը՝ 15.70 գ, տրամագիծը՝ 30.00 մմ։ Յուրաքանչյուրի հատված քանակը․ արծաթե դրամներ՝ 1000 հատ, ոսկեզօծ պատվածքով արծաթե դրամներ՝ 500 հատ, ոսկե դրամներ՝ 99 հատ։ Էսքիզները՝ Բատալ Ջապուայի, մետաղադրամները հատվել են Մոսկվայի դրամահատարանում  ։
«Աբխազիայի վանքեր» շարք
«Աբխազիայի վանքեր» շարքի մետաղադրամները թողարկվել են 2016 թվականին 1 ափսար անվանական արժեքով և պատրաստված են արույրապատ պողպատից UNC որակով։
«Աբխազիայի պատմական հուշարձաններ» շարքի մետաղադրամները թողարկվել են 2010-2013 թվականներին համանման դիզայնի երեք տարբերակով՝ 925 հարգի արծաթից ու ոսկեզօծ պատվածքով 925 հարգի արծաթից 10 ափսար անվանական արժեքով և 999 հարգի ոսկուց 50 ափսար անվանական արժեքով (proof-like որակով)։
Դիմերեսը՝ պետական զինանշանը, թողարկող բանկի անվանումը՝ «АҦСНЫ АБАНК» և դրամահատարանի ապրանքանիշը, ներքևում՝ հատման տարեթիվը՝ բանկի անվան՝ փոքր տառաչափով գրառումների ֆոնին, եզրով վերևում՝ անվանական արժեքը (1 ҦСАРК)։
Դարձերեսը՝ եկեղեցական կառույցի և նրա պաշտամունքային խորհրդանիշերի պատկերները, եզրով վերևում՝ կառույցի անվանումը աբխազերեն, եզրով ներքում՝ կառուցման ժամանակաշրջանը։ Դրամաշուրթը՝ ատամնավոր։
Տեխնիկական բնութագրեր․ քաշը՝ 5.00 գ, տրամագիծը՝ 22.00 մմ ։ Յուրաքանչյուրի հատված քանակը՝ 2000 հատ ։ Էսքիզները՝ Բատալ Ջապուայի , մետաղադրամները հատվել են Մոսկվայի դրամահատարանում ։
Արտաքին հղումներ
Կատեգորիա:Հուշադրամներ Կատեգորիա:Ներդրումային մետաղադրամներ Կատեգորիա:Դրամագիտություն Կատեգորիա:Աբխազիայի մետաղադրամներ Կատեգորիա:Աբխազիայի տնտեսություն
Հալտերն ամ Զե
Հալտերն ամ Զե (Haltern am See), քաղաք Գերմանիայում՝ Հյուսիսային Հռենոս-Վեսթֆալիա երկրամասում։ Ենթարկվում է Մյունստերի վարչական շրջանին։ Մտնում է Ռեկլինգհաուսեն շրջանի մեջ։ Բնակչությունը կազմում է 38 020 մարդ (դեկտեմբերի 31, 2015): Զբաղեցնում է 158,34 կմ² տարածք։ Պաշտոնական կոդ՝ 05 5 62 016:
Քաղաքը բաժանվում է 8 քաղաքային շրջանների։
Հայտնի է շնորհիվ Սուրբ Աննայի հրաշագործ սրբապատկերի, որը գտնվում է Անաբերգի ուխտագնացության եկեղեցում։
Արտաքին հղումներ
Կատեգորիա:Գերմանիայի քաղաքներ
Խեդենեկ Ա Արծրունի
Խեդենեկ Ա Արծրունի (ծննդյան և մահվան թվականներն անհայտ, 10-ից - 11-րդ դար), Մեծ իշխան և վերակացու Վասպուրականում, Վասպուրականի վերջին թագավոր Սենեքերիմ Արծրունու ազգականը։ Խեդենեկ Ա-ն սերվում էր Արծրունիների իշխանական տոհմի ճյուղերից մեկից և հիմք է դրել միայն պատմագիտության մեջ կիրառվող Խեդենեկյանների իշխանական տոհմին։
Ընտանիքը
Ըստ Մեսրոպ Մաքսուդյանի «Հավաքարան անվանց կաթողիկոսաց (Աղթամարա)»-ի Խեդենեկ Ա-ի որդիներն են՝ իշխան Թոռնիկ Ա Արծրունին, Դավիթ և Ստեփաննոս եպիսկոպոսները
Արտաքին հղումներ
Կատեգորիա:Արծրունիներ Կատեգորիա:Խեդենեկյաններ Կատեգորիա:Հայ իշխաններ Կատեգորիա:Վասպուրականի թագավորություն
Կյուլանի ամրոց
Կյուլանի ամրոց (le château de Culan), միջնադարյան ամրոց, գտնվում է Շեր գավառի Կյուլան համայքնում ։ Ամրոցը ներառված է Ֆրանսիայի պատմական հուշարձանների ցանկի մեջ։
Պատմություն
Ամրոցը կառուցված է Արնոն գետի հովտի տակ գտնվող սանդղաձև խորշի վրա։ Ի սկզբանե այստեղ գտնվում էր փայտե ամրոց, որն ամբողջովին ավերվել է 10-րդ դարում։ Նոր ամրոցը պաշարվել և ավերվել է 1188 թվականին, Ֆիլիպ II Օգոստոսի կողմից։
Ամրոցն այսօր
Ամրոցն այսօր լավ վիճակում է։ Այն վերանորոգվել է 1950-1980 թվականներին, դրա սեփականատեր Ժան Ֆերագյուի կողմից, ով մի քանի անգամ ամրոցում կազմակերպել է Պաբլո Պիկասոյի, Բեռնար Բյուֆեի, ֆլամանդական գոբելենի և մի շարք այլ ցուցահանդեսներ։ Ամրոցում պահպանվում էին փայտե պատկերասրահներ, որտեղից զինվորները քարերով հարվածում էին ամրոցը պաշարողներին, ինչպես նաև` 15-րդ դարի բուխարիներ։ Ամրոցի շուրջը 20-րդ դարում մշակվել են «միջնադարյան» այգիներ։ Այսօր ամրոցը պատկանում է հայր և որդի Ժան Պիեռին և Էդուարդ Մարկիին (Jean Pierre Marquis, Edouard Marquis):
Արտաքին հղումներ
Կատեգորիա:Ֆրանսիայի թանգարաններ
Ջեյմս Հորներ
Հետևյալ ֆիլմերի երաժշտության երգահանն է՝ «48 ժամ», «Կասպեր», «Ջումանջի», «Գծավոր գիշերազգեստով տղան», «Մոռացվածը», «Բալտո», «Բանականության խաղեր», «Տիտանիկ», «Deep Impact», «Կրուլ», «Օտարները», «Կոմանդո», «Աշնանային լեգենդներ», «Քաջ սիրտը», «Ապոլոն-13», «Զորոյի դիմակը», «Կատարյալ փոթորիկ», «Թշնամին` դարպասների մոտ», «Երկուհարյուրամյա մարդը», «Չորս փետուր», «Տրոյա», «Ավատար», «Անհավանական Սարդ-մարդը» և այլն։
Ծանոթագրություններ
Կատեգորիա:Ամերիկացի երգահաններ Կատեգորիա:«Գրեմմի» մրցանակի դափնեկիրներ Կատեգորիա:Օսկարակիրներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի կինոկոմպոզիտորներ Կատեգորիա:20-րդ դարի դասական կոմպոզիտորներ Կատեգորիա:Ամերիկացի երաժիշտներ Կատեգորիա:Հարավային Կալիֆոռնիայի համալսարանի շրջանավարտներ Կատեգորիա:Ամերիկացի կոմպոզիտորներ Կատեգորիա:Ավիավթարից զոհվածներ Կատեգորիա:Գրեմմի մրցանակակիր երգեր
Հրդեհ Խոսրովի անտառ արգելոցում (2017)
Հրդեհ Խոսրովի անտառ արգելոցում, էկոլոգիական խոշոր աղետ, որը սկսվել է 2017 թվականի օգոստոսի 12-ին Հայաստանի Խոսրովի անտառ պետական արգելոցի տարածքում ։ Հրդեհի առաջացման ստույգ պատճառը հայտնի չէ, և շրջանառվում են հակասական կարծիքներ։
Օգոստոսի 12
2017 թվականի օգոստոսի 12-ին՝ ժամը 12:10-ին, ՀՀ Արարատի մարզի Վեդիի հրշեջ փրկարարական ծառայությունից ահազանգ է ստացվել, որ նույն օրը` ժամը 11:30-ի սահմաններում, հրդեհ է բռնկվել Ուրցաձոր գյուղից մոտ 20 կմ հյուսիս՝ «Խոսրովի անտառ» պետական արգելոցի այսպես կոչված «Զիմնի» կոչվող հատվածում և հարակից տարածքներում ։ Նույն օրը դեպքի վայր են մեկնել Վեդու հրշեջ-փրկարարական ջոկատի օպերատիվ խումբը՝ 14 հրշեջ-փրկարարով, մարզային փրկարարական վարչության օպերատիվ խմբից 4 հրշեջ-փրկարար, մարզային ճգնաժամային կառավարման կենտրոնից՝ 3, Մասիսի և Արարատի հրշեջ-փրկարարական ջոկատների օպերատիվ խմբերից 6-ական և Արտաշատի հրշեջ-փրկարարական ջոկատի օպերատիվ խմբից՝ 8 հրշեջ-փրկարար ։
Օգոստոսի 12-ին հրդեհը չի մարվել կամ չի տեղայնացվել և շարունակել է ընդգրկել նոր ընդարձակ տարածքներ՝ ոչնչացնելով պետական արգելոցի անտառապատ տարածքները ։
Օգոստոսի 13
Օգոստոսի 13-ին հրդեհը չի մարվել կամ չի տեղայնացվել և շարունակել է ընդգրկել նոր ընդարձակ տարածքներ՝ ոչնչացնելով պետական արգելոցի անտառապատ տարածքները ։
Օգոստոսի 14
2017 թվականի օգոստոսի 14-ին ԶԼՄ-ները հայտնել են, որ ՀՀ արտակարգ իրավիճակների նախարար Դավիթ Տոնոյանը դիմել է Ռուսաստանի Դաշնության արտակարգ իրավիճակների նախարար Վլադիմիր Պուչկովին՝ տրամադրելու հրդեհաշիջման աշխատանքներ իրականացնող ինքնաթիռ Խոսրովի անտառ արգելոցում բռնկված հրդեհի մարման աշխատանքներին աջակցելու համար ։ Ժամեր անց հայտնի է դարձել, որ ՌԴ ԱԻՆ-ը Խոսրովի արգելանոցում հրդեհաշիջման աշխատանքներին աջակցելու համար Երևան է ուղարկել «ԻԼ-76» ինքնաթիռ` հագեցած օդային հրդեհաշիջման աշխատանքների համար անհրաժեշտ սարքավորումներով, տեղեկացնում է արտակարգ իրավիճակների նախարարությունը ։
Օգոստոսի 15
ՀՀ բնապահպանության նախարար Արծվիկ Մինասյանի գլխավորությամբ նախարարության ստորաբաժանումների աշխատակիցները, հրդեհի վայրում գիշերային գործողությունից հետո օգոստոսի 15-ի լուսաբացից վերսկսել են հրդեհաշիջման աշխատանքները։ Հրդեհի դեմ պայքարին մասնակցում են ՀՀ արտակարգ իրավիճակների նախարարության փրկարարներ, ՀՀ ՊՆ Արարատի զորամասի զինծառայողներ, ՀՀ կառավարությանն առընթեր ոստիկանության Արարատի մարզային վարչության աշխատակիցներ, կամավոր դեպի վայր մեկնած բնապահպան ակտիվիստներ և քաղաքացիներ, Արարատի մարզի համայնքների բնակիչներ, ՀՀ ում միջազգային բնապահպանական կազմակերպությունների ներկայացուցիչներ ։
Օգոստոսի 15-ին ՀՀ Բնապահպանության նախարարությունը հրապարակում է «Խոսրովի անտառ» արգելոցում բռնկված հրդեհի պատճառած վնասի նախնական չափը։ ՀՀ ԲՆ Կենսառեսուրսների գործակալության բնության հատուկ պահպանվող տարածքների և դենդրոպարկերի կառավարման բաժնի պետ Արամ Աղասյանը հայտնել է, որ նախնական հաշվարկների համաձայն` հրդեհի տարածքը ընդգրկել է 2,5-3 հազար հա, որի 8-10 տոկոսը՝ անտառածածկ։ Օդային օպերացիաներից հետո հրդեհի հիմնական օջախները մարված են։ Հիմնականում կրակի ճիրաններում հայտնվել է գիհի ծառատեսակը, որը շուտ բռնկվող տեսակ է ՝ շուրջ 200 հա տարածքով ։
Համաձայն ՀՀ ԱԻՆ-ի, ըստ թռիչքների նախնական արդյունքների ամփոփման՝ երկնքից հրդեհաշիջում կազմակերպելու շնորհիվ հնարավոր է եղել զգալի չափով կանխել կրակի տարածումը։ Օդանավից իրականացվում է ջրի թիրախային բացթողում՝ կրակի տարածման ճակատների ուղղությամբ ։
Օգոստոսի 16
Օգոստոսի 16-ի ժամը 08:33-ի դրությամբ Խոսրովի անտառ արգելոցում բռնկված հրդեհի մարման աշխատանքներին մասնակցող ռուսական «ԻԼ-76»-ն իրականացրել է յոթերորդ, իսկ 13:53-ին՝ ութերորդ թռիչքը։ Համաձայն ՀՀ ԱԻՆ-ի տեղեկատվության, օգոստոսի 16-ի ժամը 13:30-ի դրությամբ հրդեհաշիջման աշխատանքներում ներգրավված են 75 փրկարար ծառայող, որից 48-ը՝ հրշեջ-փրկարար, ՀՀ ՊՆ 100 զինծառայող և անտառտնտեսության 55 աշխատակից ։
Օգոստոսի 16-ին լրագրողների հետ հանդիպման ժամանակ հայտարարեց բնապահպան, «Հանուն կայուն մարդկային զարգացման» միության նախագահ Կարինե Դանիելյանը ասել է, որ արգելոցում «հրդեհը բռնկվել է, ամենայն հավանականությամբ, մարդկային գործոնի, ոչ թե բարձր ջերմային ֆոնի պատճառով» ։ Դանիելյանի խոսքով, Խոսրովի անտառում, ի տարբերություն Կենտրոնական Սիբիրի, տորֆաճահիճներ չկան, որոնք կարող էի ինքնահրկիզման պատճառ դառնալ։ Դանիելյանի խոսքով՝ հրդեհի պատճառը հայ հասարակությունում էկոմշակույթի թույլ զարգացումն է։ Դանիելյանի պնդմամբ, այժմ Հայաստանում բնապահպանության մշակույթը այնպիսին է, որ մարդը անտառում կարող է նետել չհանգցրած ծխախոտը։ Այդ իսկ պատճառով «Պետք է սովորեցնել և բացատրել, որ նման բան անել չի կարելի։ Բացի այդ՝ այժմ անտառներում կամ այլ վայրերում խարույկ վառելու, իսկ հետո ինչպես հարկն է հանգցնելը մոռանալու ժամանակը չէ»։ Դրան ավելանում է այն փաստը, ըստ Դանիելյանի, որ Հայաստանում խոտը հնձելուց հետո այրելու ավանդույթ գոյություն ունի, ինչը եւս սպառնալիք է պարունակում եւ շատ վտանգավոր է, քանի որ կարող է անկանխատեսելի հետեւանքների հանգեցնել ։
Օգոստոսի 16-ի օրվա ավարտին ԶԼՄ-ները հայտնեցին, որ ՀՀ ԱԻ նախարար Դավիթ Տոնոյանի փոխանցմամբ՝ Խոսրովի արգելոցում հրդեհի հիմնական օջախները մարված են, հրդեհը մեկուսացված է, վերցված է վերահսկողության տակ ։
Քրեական գործի հարուցում
Արարատի մարզային քննչական վարչության Վեդիի քննչական բաժնում հարուցվել է քրեական գործ՝ «Խոսրովի անտառ» պետական արգելոցի տարածքում բռնկված հրդեհի դեպքի առթիվ։ Դեպքի առթիվ հարուցվել է քրեական գործ ՝ ՀՀ Քրեական օրենսգրքի 297-րդ հոդվածի 1-ին (անտառներ, ինչպես նաև անտառային ֆոնդի մեջ չմտնող տնկարկներ ոչնչացնելը կամ վնասելը, որը կատարվել է կրակի, պայթուցիկ նյութերի կամ առավել վտանգի այլ աղբյուրի հետ անզգույշ վերաբերմունքի արդյունքում) մասի և 186-րդ հոդվածի 2-րդ (գույքն անզգուշությամբ ոչնչացնելը կամ վնասելը, որը կատարվել է կրակի կամ առավել մեծ վտանգի այլ աղբյուրի հետ անզգույշ վերաբերվելու հետևանքով կամ առանձնապես խոշոր չափերի վնաս է պատճառել) մասի հատկանիշներով ։
Ազդեցությունը էկոլոգիայի վրա
ՀՀ բնապահպանության նախարարության կենսառեսուրսների գործակալության բնության հատուկ պահպանվող տարածքների և դենդրոպարկերի կառավարման բաժնի պետ Արամ Աղասյանի խոսքով, նախնական տվյալների համաձայն արգելոցում հրդեհի հետևանքով տուժել են հիմնականում չթռչող միջատները, սողուններն ու կրծողները, քանի որ հրդեհն ընդգրկած 2,5-3 հազար հա գոտում կան տարածքներ՝ ավազուտներ, կղզյակներ, որտեղ այլ կենդանիները կարող էին պատսպարվել կրակից ։
Ծանոթագրություններ
Կատեգորիա:2017 օգոստոսի իրադարձություններ Հայաստանում Կատեգորիա:2017 աղետներ Հայաստանում Կատեգորիա:2017 հրդեհներ Կատեգորիա:Հրդեհներ Հայաստանում Կատեգորիա:2017 Վայոց ձորի մարզում Կատեգորիա:Խոսրովի անտառ արգելոց Կատեգորիա:Հայաստանի բնապահպանության նախարարություն
Լազոյի շրջան
Լազոյի շրջան (Лазовский район), մունիցիպալ շրջան Ռուսաստանի Դաշնության Պրիմորիեի երկրամասում։
Ստեղծվել է 1935 թվականին։ Վարչական կենտրոնը՝ Լազո ։
Աշխարհագրություն
Շրջանի տարածքի մակերեսը կազմում է 4710 կմ²։
Բնակչություն
2012 թվականի մարդահամարի արդյունքներով շրջանում բնակվում էր 13865 մարդ։ Բնակչության խտությունը կազմում էր 2,94 մարդ/կմ²։
Ֆիլատիերա
Ֆիլատիերա (Filattiera), կոմունա Իտալիայի Տոսկանա մարզի Մասսա Կարարա գավառում։
Ժողովրադգրություն
Բնակչության աճը
Արտաքին հղումներ
Կատեգորիա:Իտալիայի բնակավայրեր
Քաղաքատեղու մելիքական ապարանք
Քաղաքատեղու մելիքական ապարանք գտնվում է ԼՂՀ Մարտակերտի շրջանի Մաղավուզ գյուղից մոտ 2 կմ արևմուտք, Թարթառ գետի աջ ափի բարձրադիր անտառալանջերին սփռված Քաղաքատեղ կամ Մայրաքաղաք անունով հայտնի միջնադարյան բերդավանի կենտրոնական մասում ։
Պատմություն և ճարտարապետություն
Քաղաքատեղու մելիքական ապարանքի տարածքը հյուսիսից ու հարավից սահմանափակված է ձորերով և կազմված է խիստ կտրտված, արևմտահայաց, անտառածածկ ժայռալանջերից, զբաղեցնում է 54 հա տարածք։ Կառուցապատման մեջ իրենց ակնառու դիրքով աչքի են ընկնում կենտրոնական մասի ժայռազանգվածի լանջին կառուցված ապարանքը և դրա հյուսիս-արևմտյան ու հարավ-արևմտյան կողմերի հանդիպակաց դարավանդեզրերին գտնվող երկու փոքր ամրությունները, որոնք և կազմել են բերդավանի հիմնական պաշտպանական կետերը։
Բերդավանն ունեցել է պարիսպներով ամրացված երկու մուտք՝ արևելքից և արևմուտքից։
Հնավայրը Արցախի հնագույն ամրացված բնակավայրերից է, և կա կարծիք, որ «Մայրաքաղաք անունով հիշվում է վաղ միջնադարից, 7-րդ դարում այստեղ են նստել Աղվանքի կաթողիկոսները» ։ Այս տեղեկության սկզբնաղբյուրը թեև չի նշվում, սակայն հայտնի է, որ Աղվանք-Արցախի կաթողիկոսության ամառանոցը եղել է Բերդակուր ամրոցը և որպես այդպիսին մնացել է 7-րդ դարից մինչև 9-րդ դարը ։
Հենց այս դարերում է բնակավայրը իշխանանիստ դարձել և կոչվել «մայրաքաղաք» (ինչպես «Եղեգիս մայրաքաղաքը» Սյունիքի Վայոց ձոր գավառում), սակայն, քանի որ գտնվում է գավառի հնագույն կենտրոն Չարաբերդ-Ջրաբերդ ամրոցից մոտ 1.5 կմ արևելք, իսկ վերջինիս անունը աղբյուրներում գործածվում էր և՛ գավառ, և՛ կենտրոն, և՛ ամրոց իմաստներով , կարելի է ենթադրել, որ Չարաբերդ-Ջրաբերդ անունը հնուց ի վեր, մասնավորապես միջին դարերում և հետո, ներառում էր ամրոց-բերդավան ամբողջությունը։
Ուսումնասիրությունը ցույց է տալիս, որ ապարանքը, ինչպես նկատել են Մ. Բարխուդարյանցն ու Րաֆֆին, կառուցվել է հնի ավերակների վրա և բաղկացած է սկզբնական՝ քարաշեն ծածկերով մասից և դրան կցված փայտածածկ սենյակներից։
Ամստերդամի պաշտպանական կառույցների գիծ
Ամստերդամի պաշտպանական կառույցների գիծ (Stelling van Amsterdam), Ամստերդամի շուրջ ձգվող 135 կիլոմետր երկարությամբ շրջանաձև պաշտպանական գիծ։ Այն իր տեսակի մեջ միակն է, որը ներառում է հիդրոտեխնիկական կառույցներ, ինչպես նաև խոշորագույններից մեկը և ամենաերկարը ։
Պատմություն
Նիդեռլանդների տարածքի մոտավորապես 27 %-ը գտնվում է ծովի մակարդակից ցածր։ Այս աշխարհագրական դիրքով է մեծ մասամբ պայմանավորված հոլանդացիների՝ հիդրոտեխնիկայի ճարտարագիտության գերազանց իմացությունը։ Դեռ միջնադարում սկսվել է Հյուսիսային ծովում հողերի յուրացումը, կառուցվել են պաշտպանիչ ամբարտակների և ջրահեռացման կառույցների համակարգեր ։ 16-րդ դարից ի վեր դրանք օգտագործվել են նաև պաշտպանական նպատակներով ։
Պաշտպանական գիծը կառուցվել է 1883-1920 թվականներին՝ Պատերազմի նախարարության ղեկավարության ներքո՝ պաշտպանելու Ազգային աշտարակը՝ Նիդեռլանդների Թագավորության պաշտպանության վերջին գիծը։ Այն իր մեջ ներառում էր 45 ամրոց՝ համաձայնեցված գործող հրետանիով։ Անհրաժեշտության դեպքում ջրանցքների և ջրարգելակների բարդ ցանցը հնարավորություն է տվել 48 ժամվա ընթացքում ջրով լցնել պոլիդերները մինչև 0,5-1,5 մետր մակարդակը։ Սա բավական խորն է, որպեսզի խոչընդոտի հետևակի առաջխաղացմանը, սակայն խիստ մակերեսային նավակների համար։ Այնուհետև նույն հիդրոտեխնիկական համակարգի օգտագործումը հնարավորություն է տվել ցամաքեցնել այդ տարածքները ։
Պաշտպանական գիծն այսօր
Ներկայում Ամստերդամի պաշտպանական գիծը կորցրել է իր ռազմական նշանակությունը։ Այնուամենայնիվ, մինչ օրս բազմաթիվ ամրոցներ պահպանվել են իրենց սկզբնական ձևով, և դրանց զգալի մասը պաշտոնապես դասակարգվել է որպես պատմական հուշարձաններ։ Նրանց մի մասը ներկայում գտնվում է բնակելի վայրերում, ինչը նրանց դարձնում է մատչելի այցելության համար։ Ջրածածկման նախկին տարածքն օգտագործվում է հանգստի նպատակներով։ Այնտեղ կառուցվել են հետիոտնային և հեծանվային արահետներ, ստեղծվել են լրացուցիչ կանաչապատ տարածքներ։ Խիտ կառուցապատված Ամստերդամում դա հատկապես արդիական է։
1996 թվականին Ամստերդամի պաշտպանական կառույցների գիծը ներառվել է ՅՈՒՆԵՍԿՕ-ի համաշխարհային ժառանգության օբյեկտների ցանկում ։
Ծանոթագրություններ
Կատեգորիա:Ամստերդամի պատմություն Կատեգորիա:Համաշխարհային ժառանգություն Նիդերլանդներում Կատեգորիա:Նիդերլանդների տեսարժան վայրեր
Խանկայսկի շրջան
Խանկայսկի շրջան (Ханкайский район), մունիցիպալ շրջան Ռուսաստանի Դաշնության Պրիմորիեի երկրամասում։
Ստեղծվել է 1935 թվականին։ Վարչական կենտրոնը՝ Կամեն-Ռիբոլով ։
Աշխարհագրություն
Շրջանի տարածքի մակերեսը կազմում է 2730 կմ²։
Բնակչություն
2012 թվականի մարդահամարի արդյունքներով շրջանում բնակվում էր 24009 մարդ։ Բնակչության խտությունը կազմում էր 8,79 մարդ/կմ²։
Արտաքին հղումներ
Կատեգորիա:Պրիմորիեի երկրամաս Կատեգորիա:Ռուսաստանի շրջաններ ըստ դաշնային սուբյեկտների
Սեն Պիեռ դ’Օլերոն
Սեն Պիեռ դ’Օլերոն (Saint-Pierre-d’Oléron), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Ռոշֆորի շրջանում։ Մտնում է Սեն Պիեռ դ’Օլերոն կանտոնի կազմի մեջ։
Համայնքի INSEE կոդ՝ 17385։
Բնակչություն
Համայնքի բնակչությունը 2010 թվականին կազմում էր 6687 մարդ։
Արտաքին հղումներ
Կատեգորիա:Ֆրանսիայի համայնքներ
Լիդիան Արմենիա
Լիդիան Արմենիա, երկրաբանահետախուզական ընկերություն, որը գրանցված է Հայաստանում և երկրի կառավարության կողմից ստացված թույլտվությամբ հավակնում է շահագործել Վայոց ձորի մարզում գտնվող Ամուլսարի տարածքում համանուն ոսկու հանքավայրը։ Ընկերության 100% բաժնետերն է կանադա-ամերիկյան Լիդիան Կանադա Վենչուրս ՓԲԸ-ն ։
Լիդիան Արմենիայի Ամուլսարի ծրագիրը Հայաստանի ամենախոշոր արևմտյան ներդրումային ծրագիրն է անկախությունից ի վեր ։